Document ID: 32003D0378

Kommissionens beslutning
af 23. maj 2003
om ændring af beslutning 2002/300/EF om listen over godkendte zoner med hensyn til Bonamia ostreae og/eller Marteilia refringens
(meddelt under nummer K(2003) 1639)
(EØS-relevant tekst)
(2003/378/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 91/67/EØF af 28. januar 1991 om dyresundhedsmæssige betingelser for afsætning af akvakulturdyr og -produkter(1), senest ændret ved direktiv 98/45/EF(2), særlig artikel 5, og
ud fra følgende betragtninger:
(1) Ved Kommissionens beslutning 2002/300/EF(3) fastsættes de områder i Irland, der betragtes som fri for sygdommene Bonamia ostrea og/eller Marteilia refringens.
(2) De ansvarlige veterinærmyndigheder i Irland har meddelt Kommissionen og de øvrige medlemsstater, at der er påvist Bonamia ostrea i Achill Sound, et område, der hidtil er betragtet som sygdomsfrit. Dette område kan derfor ikke længere betragtes som sygdomsfrit med hensyn til Bonamia ostrea.
(3) Beslutning 2002/300/EF bør ændres i overensstemmelse hermed.
(4) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
Bilaget til beslutning 2002/300/EF affattes som angivet i bilaget til nærværende beslutning.
Artikel 2
Denne beslutning er rettet til medlemsstaterne.
Udfærdiget i Bruxelles, den 23. maj 2003.

Labels: 0
18
6